text: Kolding-rytter vandt EM-guld i enkeltstart
  03 august 2017 kl. 17.31
  Kasper Asgreen fra Kolding vandt herrernes U23-enkeltstart ved EM i cykling i Herning. 
  Kasper Asgreen fra Kolding vandt herrernes U23-enkeltstart ved EM i cykling i Herning. Mikkel Bjerg blev nummer to.
  På den 46 kilometer lange rute i Herning var Kasper Asgreen fra Kolding hurtigst af alle og kan dermed kalde sig U23-europamester på enkeltstart.
  Landsmanden Mikkel Bjerg kom ind på andenpladsen blot to sekunder efter landsmanden.
  Corentin Ermenault fra Frankrig blev nummer tre. Franskmanden var 23 sekunder langsommere end Kasper Asgreen.
  I alt har Danmark indtil videre vundet seks medaljer ved mesterskaberne i Herning.
  